Verjaarsdagperske | Tannie Frannie
Gistermiddag skraap ek al my moed bymekaar en ry in die rasende middagverkeer na die winkelsentrumpie toe waar die ou so op my geswets het. Daar’s ʼn groentewinkel daar – raserig, beknop en nou nie wat mens sou kon noem silwerskoon nie, maar met vars groente en vrugte in oorvloed.
Daar maak ek ʼn wonderlike ontdekking: wit kaalperskes!
Joshi het vandag sy eerste verjaarsdag gevier. Hy sit op my heup terwyl ek een van die sappige perskes in skyfies sny en klein-klein stukkies vir hom voer terwyl ek self lekker weglê. Nou en dan hou ek ʼn heel skyfie vir hom sodat hy met sy agt tande daarin kan byt.
Die geur van die perske beweeg met my kiewe langs tot in my neusholtes – dis ʼn heerlikheid wat mens eintlik nie kan beskryf nie. Ouma en kleinseun raak al hoe taaier…
Hoe geseënd is hierdie ouma tog!
17 thoughts on “Verjaarsdagperske”	travel460 said:	Maart 10, 2017 om 1:05 vm	Jy skets die prentjie so pragtig, Frannie. Ek proe behoorlik saam.
Toortsie said:	Maart 10, 2017 om 4:38 vm	Geseënd, beslis!
seegogga said:	Maart 10, 2017 om 4:48 vm	Lekkerrrrr!
HesterLeyNel said:	Maart 10, 2017 om 12:13 nm	Smaaklik geskryf. Jou kleinkinders is ook geseën – met ‘n ouma soos jy.
Abrie Joubert said:	Maart 10, 2017 om 2:52 nm	Bly dat die besoek hierdie keer gestroop was van beledigings!
Tannie Frannie said:	Maart 10, 2017 om 5:34 nm	Ek ook, Abrie, ek ook!
rondomtaliedraai said:	Maart 10, 2017 om 4:57 nm	Dit klink heerlik … hoop jy het sommer ‘n paar gekoop!
Tannie Frannie said:	Maart 10, 2017 om 5:34 nm	Nee – maar ek gaan more terug!
rondomtaliedraai said:	Maart 11, 2017 om 3:58 nm	Sug… colonialist said:	Maart 10, 2017 om 8:36 nm	Geur maak heerlike herrineringe. By dieselfde teken as jou perskes, sal ek lang onthou hoe vandag kleindogter R twee reuse guavadillas gevind het, en hoe ons hulle oopgesny het sodat ouma stroop kan maak. Beter as enigiets by die winkels!
Tannie Frannie said:	Maart 10, 2017 om 9:04 nm	Ken die vrug glad nie – maar ai, granadilla en koejawel saam gaan regtig ‘n wonderlike geur afgee!
colonialist said:	Maart 11, 2017 om 9:43 nm	Die guavadilla is amper dieselfde as granadilla, maar dit smaak effens meer suur. Dus het dit ‘n bietjie meer suiker nodig.
Kameel said:	Maart 15, 2017 om 11:53 vm	Ja, beslis geseënd Frannie. Eweskielik is my mond vol spoeg…. daai perske se skuld?
skaawagter said:	Maart 19, 2017 om 4:36 vm	Ek wys in die week jou nektarien-storie vir JC Goosen wat boordevol sulke stroopsoet wit nektariens geplant het. Hy se dit was n plaaslike mark-besending wat na die Pretoria-mark gestuur is en is n nuwe cultivar ‘Snowball’ wat al soeter word in die koelkamer. Ek koop gereeld n groot kartondoos vol wanneer ek by hul koffiewinkel langs die PA Hamlet-Ceres pad afsaal . Vorige week was daar geelperskes wat te groot was vir die uitvoermark. Die plekkie is ‘Die Botterskorsie’, en het heerlike kaaskoek en filterkoffie en natuurlik botterskorsies direk van die landerye net langsaan!
Tannie Frannie said:	Maart 19, 2017 om 8:19 nm	Jou kommentaar is absoluut wonderlik – ek is so bly dat daardie begaafde boer kon hoor hoe ons die vrug op sy arbeid geniet het! ‘Snowball’ is ‘n wonderlike naam. Die Botterskorsie klink idillies! Ag skryf nou so ‘n ou bietjie, toe?
karenloubser1 said:	Maart 21, 2017 om 2:03 nm	Hoe lus kry ek nou. Jy skilder met jou woorde.
shadowwhisper said:	Mei 19, 2017 om 8:05 nm	Ai Tannie, nou is ek lus vir perske…